 Yoruba World Congress: Mi o fi gbogbo ẹnu sọ pé ẹyà Yorùbá yóò tún èrò rẹ pa ní October 1- Akintoye Ninu atẹjade kan to fi sita, Akintoye sọ pe looto ni oun gba pe awọn ọmọ orilẹ-ede Naijiria ni ẹto lati ṣe iwọde lori ipo ti orilẹ-ede wa. Bakan naa ni wọn tun ni ẹtọ lati sọ pe awọn fẹ ẹ ya kuro lara Naijiria. O ni ṣugbọn, oun kilọ pe ki awọn ẹya Yoruba ma ṣe fi ipo tyabi jagidijagan ṣe ohunkohun. O ṣalaye pe iyalẹnu lo jẹ fun oun lati ri i ninu iwe iroyin kan pe oun sọ pe Aarẹ Buhari ni yoo jẹ aarẹ to kẹyin ni Naijiria, tabi pe ọjọ kinni, oṣu Kẹwaa, ni ẹya Yoruba yoo tun ero rẹ pa. Obateru Akinruntan: Wíwá ohun tá jẹ títí láé ló gbé wa kúrò nílé Ife Akintoye ni: Mi o fi igba kankan sọrọ lori ayajọ ọjọ ominira Naijiria, October 1, ju pe ki awọn to ba sọ pe dandan ni ki awọn ṣe iwọde ṣe e pẹlu alaafia ati ọwọ. Lootọ ni ipo ti Naijiria wa bayii ko dun mọ mi ninu, amọ erongba mi ni pe alaafia nikan ni a le fi mu ki ayipada o wa. Ọjọgbọn Banji Akintoye ti fi igba kan jẹ senetọ lasiko iṣejọba awaarawa ẹlẹkeji. Lẹnu ọjọ mẹta yii si ni iroyin ti n lọ lori ayelujara ati laarin ilu pe ẹya Yoruba yoo ya kuro lara orilẹ-ede Naijiria to ba di ọjọ kinni, oṣu Kẹwaa, ọdun 2020. Ti wsn o si da orilẹ-ede ti wọn, Oduduwa Republic silẹ. Fìdíhẹẹ ní Banji Akintoye nínú YWC, lílọ ni yóò lọ - Tola Adeniyi Fìdíhẹẹ ní Banji Akintoye nínú YWC, lílọ ni yóò lọ - Tola Adeniyi Ó ti lé ni ọṣẹ kan báyìí ti awuyewuye ti ń ṣẹlẹ láàrin àwọn ọmọ ẹgbẹ Yoruba World Congress YWC, ti àwọn kan si ti kéde pé ọjọgbọn Akintoye kìí ṣe olórí ẹgbẹ náà. Kò pẹ sí àsìkò yìí ni àtẹjáde míràn tún jẹyọ láti ọdọ àwọn ẹgbẹ YWC pé kò ṣeeṣe kí ènìyàn mẹrin yọ ààré YWC kúrò lẹgbẹ. Àwọn iròyin tì ẹ leè ní ìfẹ síí: Ọnà láti mọ òkodoro ọrọ ló mú kí BBC News Yoruba bá olóyè Tola Adeniyi, ọjọgbọn Banji Akintoye àti ọtúnba Deji Osibogun sọrọ, láti tan ìmalẹ sí awuyewuye náà. Akọgun Tola Adeniyi: Nínú ọrọ rẹ Akọgun Tola Adeniyi sàlàyé pé, nǹkan to ṣe gbòógi jùlọ ni pé, YWC ko fi ìgba kan yan Akintoye gẹgẹ bi olórí, fìdí hẹẹ lásan ni. O ní lọpọ ìgbà ti a wọn ba pe ìpàde, àwọn ti ko mọ bi ẹgbẹ YWC ṣe wa sáye, ni Akintoye maa n pè láti maa jẹgàba lórí àwọn àgbà ẹgbẹ. Ó ni ọpọ ìgbà ni àwọn ti sọ fún Akintoye pé kìí ṣe gbogbo aṣọ ni à n sá lóòrùn, sùgbọn gbogbo àṣírí ẹgbẹ ni ọjọgbọn máá n pe ará ìta sí. Bolaji Faleke ni Olùkọ tó ń kọ wa ní àṣà oge ṣiṣe lórí BBC Yorùbá Adeniyi sàlàyé pe, èyí tó burú jùlọ ni pé, ọjọ kan ti o yẹ ki ìpàdé wáyé, ni bàbá lọ ko àwọn ènìyàn bi ogún kan wa, ti wọn si da ìpàdé rú, lẹyìn náà ni wọn gbe abájáde ìpàde lọ fun àwọn oní ìwé ìròyìn. Adeniyi ní àwọn ẹgbẹ bi ọgọta to darapọ mọ YWC, sùgbọn àwọn olùdásílẹ YWC kìí ṣe olórí ti àwọn mọ. Lẹyìn àlàyé Akọgun Adeniyi yìí ni BBC tún bá, ọjọgbọn Akintoye to jẹ olórí ẹgbẹ YWC sọrọ. Ọjọgbọn Banji Akintoye: Nínú ọrọ rẹ Akintoye sọ pé, Yoruba Organization lo se ìpàde ni ọjọ kejìlélógun, oṣù kẹjọ, ọdún 2019, tí wọn sì ní àwọn fẹ yan òun sípò ààrẹ ẹgbẹ. Sùgbọn òun kọ lati fún wọn ni èsì títí di ẹyìn oṣù kan. Lẹyin èyí ni ìpàdé míràn wáyé ní ìlu Ibadan níbi ti wọn ti yan òun gẹgẹ bii ààrẹ ẹgbẹ. Ọjọgbọn Akintoye ni, ìlànà ti àwọn mẹrin náà fẹ ki òun tọ kìí ṣe ǹka ti òun lè ṣe gẹgẹ bi àdari. Ó fi kún pé, irú òṣèlú ti Awolowo ṣe nígbà ayé rẹ ni òun náà ń ṣe, láti fún gbogbo ènìyàn lánfàni kí wọn sọ èrò wọn fún ìgbéga ìràn Yoruba. Temitope Akinnusi: Ọpọ iléeṣẹ ló takú láti gbà mí síṣẹ torí mo ní ojú kan Akintoye ní àwọn mẹrin ti wọn kọ lati ba awọn ṣe ìpàdé ti àwọn ṣe kẹyin, ti wan kọ láti darapọ mọ àwọn kò lágbára láti sọ pé òun kìí ṣe ààrẹ YWC. Títí di àsìkò yìí, àwọn ti àwọn ènìyàn yìí ń pé ni ọmọde náà ló n sá sóke sódo fun ìlọsíwáju ẹgbẹ Àwá ti di àgbà, ìgbaagba mí si ni láti fún wọn lóóre ọfẹ láti jẹ ki ìtẹsíwájú wà. Sáájú àsìkò yìí Tola Adeniyi àti àwọn míràn ti máa ṣe ìpàdé tẹlẹ. Bí ẹ ṣe mọwé tó, ẹ wá dánrawò níbí pẹlú Àpólà Ọrọ Orúkọ - Noun Phrase Idí ti a fi dá ẹgbẹ yìí sílẹ ni, ìròyìn tó ni èdè Yoruba yóò parun láìpọ àti pé ètò ààbò ìràn Yoruba mẹhẹ. Sùgbọn, nínú ọrọ tirẹ, ọmọ ẹgbẹ míràn to tún bá BBC Yoruba Otunba Deji Osibogun to tún jẹ aṣojú ẹgbẹ Yoruba Kọyà, se atilẹyin fun Alintoye. Ọtunbọ Ayodeji Osibogun: Osibogun ní kìí ṣe ènìyàn kan ni yóò yọ ọjọgbọn Akintoye, oníruuru ẹgbẹ ló parapọ lati yan Akintoye sípò nítori náà ti wọn yóò ba yọ àwọn náà ni yóò jọ sọ. Ó ní àdúrà lo ṣe pàtàki ti ìràn Yorùbá nílò láti kẹsẹ jári. Kò sí ewu lóko, àfi gìrì àparò, Ọrẹ ni Akọgun Tola Adeniyi jẹ si Akọgun òun si ló mu wọn mọ Kila. Baby abandoned on dunmpsite: Mo ti bímọ mẹrin tẹlẹ fún bàbá méjì nínú òṣí- Dupe Ogbomos Kí wọn to di ààrẹ, wọn jọ máa n jírorò nilé Akintoye ni, nítori náà gbogbo ipò ti Tola Adeniyi kìí baa wà ni YWC, kò ni àkósílẹ nínú iwe òfin YWC. Osibogun ni ìjà láàrin ọrẹ ni, kìí ṣe láàrin ẹgbẹ YWC, nítori naa ọrọ tó ṣẹlẹ kò lè da ẹgbẹ ru nítori kò sí ǹkan ti kò le dìjà láàrin ọrẹ. Yoruba World Congress:Akintoye yarí pé ọmọ ẹgbẹ mẹrin kò le yọ òun nípò Awuyewuye to n lọ lọwọ ninu ẹgbẹ Yoruba World Congress, YWC, ti gbọna miran yọ, lẹyin ti awọn eekan inu ẹgbẹ naa faake kọri pe dandan ni ki wọn yọ ọjọgbọn Banji Akintoye nipo, gẹgẹ bi Aarẹ ẹgbẹ ọhun. Ọkan pataki lara awọn to gbe ẹgbẹ naa kalẹ, Akogun Tola Adeniyi sọ fawọn akọroyin pe, lara idi ti wọn ṣe fi ọwọ osi juwe ile fun Akintoye, ko ṣẹyin awọn iwa kan to n wu, eyi to ni ko bojumu to. O ni A yọ ọ nipo gẹgẹ bi Aarẹ nitori a ri pe ko le e dari wa lọ ibi kankan pẹlu iru igbe aye to n gbe. Àwọn iròyin tì ẹ leè ní ìfẹ síí: Ṣugbọn oloye Taye Ayorinde to jẹ Baalẹ Ekotedo sọ pe, Akintoye ṣi ni aṣaaju awọn ọmọ kaarọ oojiire gẹgẹ bi awọn ẹgbẹ ọmọ Yoruba to le ni aadọrin ṣe yan an sipo. Ẹwẹ, Akintoye funra rẹ ninu ifọrọwerọ kan ni eeyan mẹrin pere ko lagbara lati yọ oun nipo Aarẹ, ati pe oun mọ pe inu lo n bi wọn. Akintoye ni Ede aiyede maa n waye ninu idile, ṣugbọn o di dandan ki wọn pari iru aawọ bẹẹ. O tẹsiwaju pe Mo mọ idi ti wọn ṣe n binu ṣugbọn eeyan mẹrin pere ko lagbara lati yọ adari nipo, o da mi loju pe gbogbo ohun to n run nilẹ maa tan laipẹ jọjọ. Ṣugbọn Adeniyi ṣalaye siwaju sii pe, ohun to fa ede aiyede ko ṣẹyin bi awọn kan ṣe n fi aadọrin ẹgbẹ ọmọ Yoruba ti ko kọja ilu Ketu, ni Benin Republic ṣafiwe ẹgbẹ ọmọ Yoruba kakiri agbaye, eyi ti Akintoye jẹ adari fun ki wọn to fi ọwọ osi juwe ile fun un. Nigba to n sọrọ lori pe awọn oloṣelu ti rapala wọ ẹgbẹ YWC, Adeniyi ni ko ṣeeṣe ki awọn oloṣelu darapọ mọ ẹgbẹ naa nitori awọn oloṣelu lo sọ orilẹ-ede naa di bo ṣe wa loni. Ọdun 2019 ni wọn yan Akintoye sipo gẹgẹ bi Aarẹ ẹgbẹ YWC lẹyin ti aga naa ti ṣofo fun ọpọ ọdun lẹyin ti oloye Abraham Adesanya jade laye. Àṣìṣe ọlọpàá àti Adájọ sọ mí di ẹni tí wọn dájọ ikú fún, ọpẹlọpẹ Fayoṣe tí ko buwọlu Ki lo tin ṣẹlẹ sẹyin? Wo àwọn ọmọ ẹgbẹ 19 tó fọwọ sí yíyan Ọjọgbọn Banji Akintoye Eeyan mọkandinlogun ninu ọmọ ẹgbẹ itẹsiwaju Yoruba jakejado agbaye ti tọwọ bọwe pe irọ ni awuyewuye to n lọ lode pe wọn yọ Ọjọgbọn Akintoye to jẹ aarẹ loye. Wọn sọrọ yi ninu atẹjade pe awọn adari nkan bii aadọta ẹlẹgbẹjẹgbẹ to parapọ di agbarijọ ẹgbẹ itẹsiwaju Yoruba lagbaye lo yan Ọjọgbọn Banji Akintoye gẹgẹ bi adari ẹgbẹ naa. Bẹẹ wọn jẹ ko di mimọ pe oṣuṣu ọwọ kan ṣoṣo ni ẹgbẹ YWC labẹ idari Ọjọgbọn Banji Akintoye ati pe a gboriyin fun igboya ati ọkan ire ti Akintoye ni si mimu ayipada ba iran Yoruba lagbaye. Atẹjade naa sọ pe ko si idarudapọ kankan laarin ẹgbẹ YWC a o si si ninu fa ki n fa a pẹlu ẹnikẹni tabi ẹgbẹ kankan. Ọrọ aarin mọlẹbi leleyii to ṣẹlẹ a si ti n yanjuẹ laarin agbo ile. A ṣi ni ifarajin si awọn alakalẹ ati afojusun ẹgbẹ YWC gẹgẹ bi Ọjọgbọn Banji Akintoye ṣe ntukọ rẹ fun ayipada iran Yoruba ati lati ni ireti ọjọ iwaju rere fun awọn ọdọ. Ruga settlement: YCE ní ìjọba àpapọ ko tó bẹẹ láti kọ àgọ Fulani sílẹ Yoruba Wọn tẹnu mọ ọ pe apapọ ẹgbẹ to dibo yan Ọjọgbọn Banji Akintoye gẹgẹ bi adari Yoruba lọdun kan sẹyin naa lo korajọ lati tun sọ pe awọn ni igbagbọ ninu rẹ Awọn mọkandinlogun to tọwọ bọwe ree:1. Chief Taiye Ayorinde2. Comrade Victor Taiwo3. Prof. Kayode Ogundoro4. Sheik Abdulraheem Aduanigba.chief imam YORUBA LAND5. Dr. Tunde Amusat6. Sina Akinpelu7. Evangelist Kunle Adesokan8. Princess Oyeronke Akinlolu9. Dr. Juwon Akinsola10. Engineer Muda Dayo Ogunsola11. Architect George Akinola12. Professor Wale Adeniran13. Princess Tanimowo Okusaga 14. Prince Kola Bamigbade15. Comrade Okunola Kolawole16. Brief Mrs Patricia Abiodun17. Alhaji Ali Dodo Oyedeji18. Hon. Babatunde Tolase19. Prince Lawal Onikeke Quassim YWC yọ Ààrẹ Banji Akintoye nípò àbi Akintoye tú ìgbìmọ aláṣẹ YWC ká? Awuyewuye lori ẹgbẹ ọmọ Yoruba lagbaaye Yoruba World Congress, tun ti bẹyin yọ, lẹyin ti aarẹ YWC, Ọjọgbọn Banji Akintoye ti tu igbimọ alaṣẹ ẹgbẹ ọhun ka. Awọn oludari ati akọwe ti gbogbo wọn jẹ mẹrindinlogun lo wa ninu igbimọ naa. Ẹgbẹ YWC tun sọ pe ohun yoo gbe igbimọ ẹlẹni mẹrin dide lati ba Aarẹ ẹgbẹ naa Ọjọgbọn Akintoye ṣiṣẹ pọ titi ti wọn yoo yan awọn mii. Ọmọ ẹgbẹ kan, Ọmọbabinrin Tanimowo Okusaga lo fọrọ yii lede ninu atẹjade kan to gbe sita lorukọ gbogbo ẹgbẹ YWC. O tun sọ ninu atẹjade naa pe ko si iyapa ninu ẹgbẹ YWC, o ni gbọingbọin ni gbogbo ọmọ ẹgbẹ duro lẹyin aarẹ ẹgbẹ naa, Ọjọgbọn Akintoye. Bolaji Faleke ni Olùkọ tó ń kọ wa ní àṣà oge ṣiṣe lórí BBC Yorùbá Awọn eekan inu ẹgbẹ YWC bii Akin Adejuwon, Ariyike Obet, Nureen Soludero, Bunmi Abidogun, Kunle Adesokan, Muda Ogunsola, Oloye Aduranigba, Imaamu Iyanda Wasiu Abiodun, Paul Bankole, ati Ọmọbabinrin Oyeronke Akinlolu lo wa nibi ipade ti ọrọ naa ti jẹ jade niluu Ibadan. Amọ, iroyin mii to tun lu ayelujara pa tun sọ pe ẹgbẹ YWC ti yọ Ọjọgbọn Akintoye gẹgẹ bi aarẹ ẹgbẹ naa. Wo bí Sunday Orimola ṣe gba ikú ẹranko kú ní Ifon ni Ondo lórí ọnà àtijẹ Iroyin ọhun sọ pe Ọmọwe Amos Akingba, Oloye Tola Adeniyi, Oloye Solagbade Popoola ati Ọjọgbọn Anthony Kila ti wọn da ẹgbẹ YWC silẹ fi atẹjade kan sita ninu eyi ti wọn ti sọ pe iwa tani yoo mu mi, aikoju oṣuwọn ati titapa si ofin ẹgbẹ lo ṣe okunfa yiyọ ọ nipo. Wọn ni ko ṣeku ko ṣẹyẹ ni Ọjọgbọn Akintoye wi pe bi o ṣe n ṣe ẹgbẹ Afẹnifere, lo n ṣe awọn ẹgbẹ mii nigba ti o si jẹ aarẹ YWC. Oyenusi ló mú mi wọ ẹgbẹ adigunjalè kó tó di pé mo bÓlúwa pàdé : Aarẹ ẹgbẹ ọmọ Yoruba lagbaye, Ọjọgbọn Banji Akintoye ti sọ pe oun ko lọwọ si lilo ipá tabi agidi fi ya kuro lorilẹ-ede Naijiria gẹgẹ bi ẹya Yoruba. 